Endesa crea una nova llacuna d’aigües fondes al Parc Natural de s’Albufera - Especiales\nEl projecte ha consistit en la construcció d'una llacuna d'aigües profundes i d'una torre d'observació de 6 m d'altura. La llacuna ha suposat el dragatge de devers 60.000 m3 de sediments que s'han usat per construir els dics perimetrals integrats dins de la flora del parc\nLa finca, de 30 hectàrees de superfície situada dins el Parc Natural de l’Albufera de Mallorca, va ser objecte de la signatura d’un Acord de Custòdia del Territori (ACT) l’any 2016, acord signat per la Conselleria de Medi Ambient, Agricultura i Pesca, Endesa i el GOB.\nEn aquell ACT, que té com a objectiu principal la millora de l’estat de conservació de les espècies i la restauració ecològica dels hàbitats presents, es marcaren tota una sèrie d’actuacions i projectes a realitzar, entre els quals destacaven la creació, per dragat, d’una gran llacuna d’aigües fondes i la ubicació d’una plataforma elevada d’observació de fauna, que formaria part de l’itinerari públic que discorre per aquella zona.\nVicenç Vidal, conseller de Media Ambient, i Martí Ribas, director general d'Endesa a les Balears.\nLa torre d'observació té una altura de 6 metres.\nLa llacuna es va començar a dragar en els darrers mesos del 2018. En aquests moments ja s’ha creat una gran llacuna de poc més de 4 hectàrees de superfície i amb una fondària mitjana superior a un metre. S’han retirat devers 60.000 m3 de sediments, que han estat dipositats als voltants de la llacuna en forma d’amplis dics. En aquests dics està previst sembrar-hi el proper hivern oms resistents a la grafiosi, polls blancs i altres plantes pròpies dels boscos de ribera (hàbitat 92A0), i d’aquesta manera contribuir a la conservació d’aquest hàbitat tan singular i a una millora del paisatge.\nEl projecte s’ha dut a terme per Endesa amb col·laboració de la direcció del Parc Natural, sent l'equip de la Central qui s'ha encarregat tant de la promoció del projecte amb el parc Natural com de l'obtenció dels permisos mediambientals necessaris, i de l’enginyeria, disseny i construcció de la llacuna.\nS’espera que l’actuació tingui molts efectes positius en els hàbitats\ni les espècies de l’Albufera de Mallorca.\nMajor presència de flora i fauna aquàtiques\nLa llacuna està connectada a tota una sèrie de sèquies i canals (el més llarg d’ells es va dragar l’any 2016, essent també una de les actuacions prioritàries contemplades dins l’ACT), el que possibilitarà que les aigües de la llacuna es renovin de manera adequada i permetin així una major presència de flora i fauna aquàtiques. De fet, ja durant els mesos que ha durat el dragat s’hi han pogut contemplar moltes espècies (fotges, collblaus, corpetasses, gallfavers...), i fins i tot s’hi ha detectat l’espinós, un petit peix d’aigua dolça que únicament es troba present a certs indrets de l’albufera que compten amb aigües de molt bona qualitat, i que per tant es troba amenaçat.\nHi ha la previsió que aquesta llacuna costanera d’aigües fondes (hàbitat 1150, de conservació preferent a nivell europeu) passi a convertir-se en un dels millors llocs de l’albufera per a l’observació de nombroses aus aquàtiques, com ara setmesons, soterins, corpetasses, fotges, collblaus, grisetes, moretons, becvermells, arners, àguiles peixateres, fumarells, agrons, etc. També es convertirà en un bon lloc d’alimentació de Myotis capaccinii i altres ratapinyades protegides, anguiles, mújols, espinosos, granots, tortugues d’aigua i gran quantitat d’invertebrats aquàtics, contribuint així a la millora de les poblacions de totes aquestes espècies. A més, s’espera que aquesta llacuna pugui rebre aviat les aigües provinents de les Fonts Ufanes, gràcies a una derivació contemplada en un projecte que compta amb finançament del Fons per al Turisme Sostenible, i així contribuirà a la millora de l’estat hídric de tota la cara oest de l’albufera, i d’alguns dels seus hàbitats com ara el dels mansegars (hàbitat 7210, de conservació preferent).\nEs tracta, en definitiva, d’una actuació que s’espera que tingui molts efectes positius en els hàbitats i les espècies de l’Albufera de Mallorca, i que contribuirà també a augmentar l’oferta de visita i gaudi públic de l’espai protegit, ja que compta amb una plataforma elevada d’observació de fauna que possibilita també una contemplació pausada del paisatge albuferer, excepcional i tan característic d’aquest indret.


17 « agost « 2018 « bloQG 100 — El blog del 'Quadern gris'\nArxiu per al 17 agost 2018\n17 d’agost 1918.\ndivendres 17 agost 2018\nDia mort, nuvolós, amb una gran pesadesa a l’aire i un cel de xafogor. Flotant sobre l’horitzó de la mar hi ha una boirina que, de vegades, sembla una terra vaga —un miratge imprecís, incert. Vent de garbí petit. Humitat. Encara sembla durar l’enterbolinament de Santa Maria.\nA la tarda s’ha produït al Canadell un fenomen insospitat: el senyor Joanola ha tret la ullera de llarga vista al jardinet.\nEl senyor Joanola és un senyor oriünd de Palafrugell que té una farmàcia a Barcelona. És un home absolutament puntual. L’horari que impera a casa seva és rígid. Té al mateix temps la mania de projectar sobre les coses d’aquest món l’ordre i la precisió. El seu ideal terrenal és: un lloc per a cada cosa i cada cosa al seu lloc. Disposa a casa seva d’innombrables calaixets on tot és posat admirablement organitzat i etiquetat: els taps, les xinxetes, les eines, els caragols, els claus, els cordills, etc. No es pot demanar més. Sembla, a primera vista, que un home així no hauria de tenir curiositat per res —perquè, si l’ordre no serveix per corregir el turment de la curiositat, ¿de què serveix? El cert és que el senyor Joanola conserva, malgrat tot, una gran curiositat. Quan passa un vaixell per ell desconegut, treu la ullera de llarga vista per tal de fer la corresponent indagació i saber a què atenir-se. Això arriba rares vegades, perquè el senyor Joanola, gran afeccionat a la mar, coneix gairebé tota la navegació que desfila per davant d’aquest coster. Per això, quan treu la ullera és que hi ha novetat —cosa que provoca al Canadell una espècie d’esdeveniment.\nLa té guardada en dues capses de fusta polida, agradable al tacte, fina. En una d’elles, sobre un panyo de drap verd, de pelfa, que sembla un llitet, hi posa el cilindre de la ullera. En l’altra, el trípode. L’obertura de les dues caixetes és realitzada amb la màxima cura, amb les pometes dels dits. El trípode és allargat i col·locat a terra, a l’ombra de l’acàcia, seguint una mena de ritu. El cilindre és desplaçat del seu llitet amb una delectació lenta i, sobre els vidres, hi és passada una baieta. Després, el cilindre és enroscat, amb una estudiada calma i un tecnicisme perfecte, en el trípode.\nUna vegada la ullera ha estat muntada, el senyor Joanola ha passat del jardinet a l’interior de casa seva. Ha travessat el menjador. En aquest menjador sol trobar-s’hi gairebé sempre la senyora Joanola asseguda a un balancí, el cap sobre un coixí, patint dels seus persistents mals de cap, de les seves inacabables migranyes tristes. Doncs bé: el senyor Joanola, que entrà a casa seva sense res al cap, en surt ara cobert amb una gorra japonesa de visera de xarol magnífica. És la gorra més semblant a la d’un oficial de marina —però, com que el senyor Joanola no és ni de la marina mercant, porta una gorra japonesa.\nAmb la gorra de referència posada una mica de cantó i el cos inflexionat com si anés a tirar el disc, ha posat el seu ull darrere del vidre de la ullera i després ha anat graduant la visibilitat per tal de fixar, a l’horitzó, la presència del vaixell que ha entrevist o pretès entreveure. Ha de tractar-se d’un vaixell singular i absolutament desconegut perquè s’hagi produït el muntatge de la ullera.\nAmb això, s’ha escampat pel Canadell la notícia de l’aparició de l’aparell, i la gent —sobretot la joventut i les criatures— han fet cap, corrent, a la reixa del jardinet. «El senyor Joanola ha tret la ullera! Mamà, el senyor Joanola ha tret la ullera! Passa un vapor molt estrany, grossíssim! La ullera! La ullera!». Així s’ha produït com un remolí, i un sens fi de persones han contemplat, embadalides, del carrer estant, com el senyor Joanola mirava per la ullera.\nTot d’una, una senyoreta ha dit:\n—¿Per què no ens ho deixa veure?\nI, havent dibuixat un petit somriure, el jardinet s’ha vist envaït, ràpidament, de tota una caterva de gent. En un instant, l’aparell s’ha vist voltat d’un cercle de tabalots i de cridaners.\n—M’ho deixi veure! M’ho deixi veure! Jo també ho vull veure!…\nI així han començat les empentes al voltant de la ullera —brogit que ha anat d’augment fins que s’ha produït l’irreparable: tot d’una s’ha vist la mà d’una persona sobre el llautó groc, rutilant, brunyit, de la ullera. El senyor Joanola s’ha descompost. Cridant, crispat, nerviós, ha dit:\n—Si toquen la ullera els faré la cara nova!… Què s’han pensat, desvergonyits! Facin el favor de tenir una mica de respecte!\nAmb la baieta verda ha eixugat l’empremta deixada per la mà sacrílega enmig d’un gran silenci. Després, ja més tranquil·lizat, ha dit:\n—Anem per ordre. Que tothom es posi en fila. Així. Comenci vostè…\nHem anat desfilant un darrere l’altre i posant una estona l’ull darrere el vidre de la ullera.\n—¿La té bé?\n—Sí senyor, molt bé.\nPerò, a mesura que la fila ha anat passant, la desil·lusió s’ha anat pintant a la cara de la gent. En el moment d’adaptar l’ull al cristall, ens semblà veure pampalluguejar alguna forma imprecisa, molt vaga, perduda en l’horitzó. Però aferrar aquesta forma ha estat impossible. Realment i concretament, ningú no ha vist res.\n—¿Tu has vist alguna cosa?\n—Jo no, ¿i tu?\n—Jo, francament, no he vist res…\nA la fi, un agosarat ha preguntat al senyor Joanola:\n—¿Vostè ha vist alguna cosa, senyor Joanola?\n—Al principi em semblà que veia la xemeneia i la fumerola d’un vapor… Després m’ho ha semblat menys. En realitat, no he vist res. Absolutament res…\n—I doncs, ¿què ha estat això? Perquè la ullera sembla bona…\n—Vostè dirà… Magnífica! ¿Vol que li sigui franc? Ha estat una falsa alarma, ve-li aquí!… —ha dit, una mica reduït i escorregut, el senyor Joanola.\nEl grup ha abandonat el jardinet amb una cara llarga. Després s’ha dispersat lentament. El senyor Joanola ha desenroscat l’aparell, ha encaixonat amb una calma litúrgica els seus elements i els ha entrat a casa seva. Després ha deixat al penja-robes la gorra japonesa.\nI així anem passant l’estiu, ingènuament, al Canadell.\nEscrit dins de caràcters, persones i personatges, família, lectures, literatura, relats, societat | 1 comentari »


La crisi i l'euro - Lliçó inaugural 2014-2015 - Universitat Oberta de Catalunya (UOC)\nCom valora el procés d'integració monetària europeu?\n«Abans de la crisi jo diria que hi havia una percepció generalitzada que l'euro, el procés d'integració monetària europeu, havia estat un èxit, un gran èxit. (...) Arran de la crisi, aquesta visió idíl·lica del que havia estat aquest procés, ha canviat i ha canviat perquè ens adonem que la zona euro és més que una economia, és un conjunt d'economies que són molt heterogènies i que no necessàriament es comporten de la mateixa manera en tot moment.»\n«Amb la crisi, el Banc Central Europeu crec que ha respost de forma apropiada, potser més lenta del que hauria d'haver fet a l'hora de reduir els tipus d'interès, sobretot si ho comparem amb els seus homòlegs en altres països, però globalment jo crec que ha fet una resposta apropiada; el que passa és que la política monetària té les seves limitacions.»\n«En el passat, fins i tot en el context del sistema monetari europeu, en què els països mantenien tipus de canvi fix però ajustables, els desequilibris que s'han anat acumulant durant els anys precedents de la crisi tenien una solució relativament fàcil, que era una devaluació.»\n«En circumstàncies normals, quan un país té un banc central propi i la política monetària pot operar de forma normal, una reducció de salaris, per exemple, o una reducció de costos via augment de la productivitat, portaria eventualment a una disminució de la inflació i a una resposta del Banc Central en forma de reducció dels tipus d'interès. (...) En les circumstàncies actuals, aquesta resposta del Banc Central no hi és. Primer perquè aquests països de la perifèria de la zona euro ja no tenen banc central propi, i el Banc Central Europeu mai no respondrà. (...) En segon lloc, fins i tot si tinguessin un banc central propi, com és el cas dels Estats Units, aquest ja té les mans lligades, ja no pot reduir els tipus d'interès.»


El barri de Sant Daniel i el camí que porta al castell de Sant Miquel ha rebut desenes de passejants i ciclistes que han aprofitat el bon dia que fa aquest diumenge per pujar a la fortalesa. On també s’ha vist una important afluència d’esportistes ha estat al carrilet de Quart o a les Hortes de Salt. Com és habitual, la carretera que condueix al Santuari d’Els Àngels, estava plena de ciclistes. Una imatge que contrasta, en canvi, amb la del centre de a ciutat on amb prou feines s’hi veien cotxes circulant. De fet, el trànsit s’ha reduït de manera important aquest cap de setmana a Girona.\nEl degoteig de persones que creuaven el barri de Sant Daniel de Girona ha estat constant aquest diumenge. Una imatge que sol ser habitual, ja que és una de les vies d’accés als camins que porten al castell de Sant Miquel. La norma que permet fer esport entre municipis veïns ha fet que molts optessin per pujar a la fortalesa, que es troba a cavall entre Celrà i Girona.\nUna imatge similar a la que hi havia a la via verda que uneix Quart i la capital comarcal. La gran majoria dels que hi anaven estaven al cas de la normativa que els permet sortir del seu municipi, tot i que n’hi havia que no tenien clar si poden anar, o no, acompanyats. És el cas de l’Alba Thió que ha vingut amb la seva germana i els seus pares. “Està bé que almenys es pugui sortir. Anirem fins a Quart i tornarem“, explica.\nUna situació similar a la d’en Gerard Gómez i la Nerea Villarubia. Ells dos han sortit amb els seus gossos des de Girona i han fet el carrilet fins a la població veïna. La Nerea celebra la mesura perquè si no “tothom estaria pel riu o a la Devesa“. “D’aquesta manera pots caminar i et queda una bona ruta“, remarca, tot i que reconeix que en alguns moments “sembla la Rambla“, de la quantitat de gent que hi ha.\nEn Gerard diu que “s’agraeix molt” poder anar a fer una volta i no haver-se de quedar a la capital. “La veritat és que està bé, però també s’han de fer les coses amb seny“, concreta.\nA les hortes de Salt també s’hi ha vist força gent fent esport. Una de les que s’hi ha passat ha estat la Marissa Salvador. Ella ha fet el trajecte contrari, viu a Salt i ha anat fins a Girona. Lamenta la prohibició de no poder sortir del municipi amb cotxe els divendres dissabtes i diumenges però es resigna. “Jo treballo entre setmana i que després no es puguis moure no va gaire bé, però ens hi haurem d’adaptar. Almenys podem fer una mica d’esport i sortir del poble“, concreta.\nEls Àngels i les Gavarres\nCom ja és habitual els caps de setmana un dels llocs més concorreguts pels ciclistes ha estat el Santuari dels Àngels. I és que la carretera que hi dona accés des de Girona s’ha omplert de bicicletes i d’algun cotxe que també hi volia accedir.\nA d’altres localitats com la Bisbal d’Empordà els veïns han aprofitat la gran extensió del massís per sortir de manera ben espaiada. Cal tenir en compte que la capital del Baix Empordà és limítrofa amb Cruïlles i Forallac, que tenen una gran extensió de terreny del massís.\nUna situació semblant a la dels ciutadans d’Olot que han aprofitat que són veïns amb Santa Pau per fer esport per la zona volcànica. Cal tenir en compte que espais com la Fageda d’en Jordà és un dels més concorreguts els caps de setmana.


Treballa amb nosaltres | IL3 - UB\nVestir la samarreta de l’IL3-UB ens fa sentir orgullosos\nVestir la samarreta de l’IL3-UB ens fa sentir orgullosos, perquè posem a disposició del nostre públic serveis únics i d’alta qualitat. Som una institució amb 25 anys d’experiència que disposa d’una gran oferta educativa innovadora i de qualitat, emparada pel reconeixement i prestigi d’una institució amb més de 500 anys d’existència com és la Universitat de Barcelona.\nFormar part de l’IL3 és tenir l’oportunitat de formar part d’un sector estimulant i atractiu i gaudir d’unes condicions laborals excel·lents i una flexibilitat que ens permet conciliar la nostra vida professional i personal.\nSom molt més que un centre d’ensenyança, som un centre de disseny i pensament en el qual s’ideen projectes de vida per als nostres alumnes, projectes d’aprenentatge constants.\nQUÈ BUSQUEM EN UN TREBALLADOR DE L’IL3-UB\nPassió per la formació\nExcel·lència en el servei a l’alumne (customer centric)\nMotivació per treballar en equips multidisciplinaris\nInterès en noves tecnologies i metodologies pedagògiques\nCompromís i il·lusió\nQUÈ EN PENSEN ELS NOSTRES TREBALLADORS\nLorena Solana Mehedero, coordinadora de programes formatius\n“Valoro molt positivament la filosofia de la institució, centrada en evolucionar cap a formes d’aprenentatge més innovadores. Som una entitat que aposta per la transformació”.\nMaría Grau Moreno, atenció a l’alumne\n“El que més m’agrada de treballar a l’IL3-UB és la dedicació que té l’organització cap als seus treballadors. Aquesta institució té un tracte càlid, et forma i intenta adaptar-se a cada persona”.\nDaniel Gámez Borrego, recepcionista\n“M’encanta l’ambient de treball i la gent que m’envolta. Estar a gust al teu lloc de treball és el més important: fa que vingui content a treballar i això no té preu”.\nAnna Codina, tècnica de disseny i producció\n“La transferència de coneixement és, per mi, un valor incalculable que m’ha permès aprendre tant de tots els projectes educatius en els quals he participat, com del personal docent i investigador que forma part de la comunitat UB”.\nCristina Martí Bernado, responsable de màrqueting de producte\n“Des que vaig entrar a l’IL3-UB he tingut l’oportunitat de créixer professionalment, aprendre dels companys i dels equips de docents, així com de participar en la presa de decisions que afecten el dia a dia, treballant conjuntament amb la resta de departaments que formen l’organització”.\nElena Criado Cañada, responsable de programes formatius\n“Una de les coses que més valoro de treballar a l’IL3-UB és poder evolucionar en el sector de la formació. Significa poder formar part del desenvolupament de les persones i també significa estar en contacte amb gent molt interessant que t’aporta coneixement i t’enriqueix”.


Enric I. Canela » Blog Archive » El Parc Científic de Barcelona i el BiopoL’H signen un conveni per investiar plegats\nACN explica que el Parc Científic de Barcelona i el BiopoL’H han signat un conveni per a coordinar les investigacions d’aquests dos organismes de recerca. El pacte preveu que el PCB centrarà la seva recerca biomèdica en la recerca bàsica, mentre que el BiopoL’H s’ocuparà més dels pacients.\nL’acord també regula la coordinació entre els dos organismes a l’hora de planejar el seu creixement. El BiopoL’H és una iniciativa de la Generalitat, l’ajuntament de l’Hospitalet, la UB i la fundació Biocat que mira coordinar les institucions que treballen al Campus Universitari de Bellvitge. El Parc Científic és una fundació de la UB que vol de potenciar la recerca i la transferència al món econòmic.\nLògica aquesta col·laboració en la que la UB juga un paper central.


Parc Fluvial - La presència d’ornitòlegs i fotògrafs de natura al Parc Fluvial augmenta el nombre d’espècies detectades - L'informatiu\nParc Fluvial Besòs Comparteixen coneixements i experiències relacionades amb el Parc\nBecadell sord tractant de passar desapercebut\nal tram dels canyissars. Autor: Xavier Larruy\nLa presència d’ornitòlegs i fotògrafs de natura al Parc Fluvial ha permès l’augment de les dades recollides així com la detecció de més espècies. Al novembre, el nombre d’espècies que es desplacen des de les seves zones de nidificació fins a les zones d’hivernada va disminuint. No obstant això, durant els seguiments ornitològics s’han observat espècies d’interès com un cruixidell i un capó reial, diversos rapinyaires i passeriformes.\nLa presència d’un grup de naturalistes no professionals i interconnectats entre si que comparteixen coneixements i experiències relacionades amb el Parc Fluvial del Besòs està permetent obtenir dades d’espècies que no acostumen a quedar-s’hi gaires dies i, per tant, costen més de detectar.\nAquestes observacions ajuden a conèixer millor el Parc Fluvial des de punts de vista diversos com són el civisme i els usos (advertiment de gossos que persegueixen ocells dins el riu, gossos que cacen conills o mengen ous de postes d'ocell, etc.) i la biodiversitat (detecció de noves espècies d'aus, peixos o espècies vegetals, seguiment de nies en punts concrets…).\nEntre d’altres, en Quique Carballal, la Pat Gallart, en Dionisio Sanz o en Javier Valladares són alguns d’aquests col·laboradors apassionats que ho fan de manera desinteressada. Tota aquesta informació tan valuosa la centralitza en Xavier Larruy, biòleg encarregat del seguiment avifaunístic del Parc Fluvial.\nL'augment d’aquests especialistes al Parc Fluvial ha possibilitat la detecció d’espècies com el rocs (Arenaria interpres) i la fotja vulgar (Fulica atra) a la desembocadura, i les grues (Grus grus) en migració activa a Santa Coloma de Gramenet.\nResultats del seguiment avifaunístic del mes de novembre\nDurant els seguiments ornitològics de novembre s’han detectat espècies d’interès com un cruixidell (Emberiza calandra) a Santa Coloma de Gramenet o un capó reial (Plegadis falcinellus) a Sant Adrià de Besòs, aquest darrer vist per l’aficionat a l’ornitologia Paco Torres.\nSi bé les temperatures suaus no han afavorit l’arribada d’espècies hivernants, ja durant el novembre s’han pogut veure al Parc Fluvial sis xarxets comuns (Anas crecca) hivernant al tram dels canyissars de depuració i dos exemplars més a Sant Adrià de Besòs, a més d’un becadell sord (Lymnocryptes minimus) i dues puputs (Upupa epops) al tram dels canyissars i una més a la desembocadura.\nUn total de quatre martinets de nit (Nycticorax nycticorax) s’han vist en el tram comprès entre la desembocadura i Santa Coloma de Gramenet així com una mallerenga petita (Periparus ater) a Sant Adrià de Besòs.\nPel que fa als rapinyaires, cal destacar una àguila calçada (Aquila pennata) al tram dels canyissars. També s’ha vist en aquest tram un aligot comú (Buteo buteo) i diversos esparvers vulgars (Accipiter nisus) al llarg del Parc.\nFinalment, en relació amb l’ordre dels passeriformes, el més extens d'entre els ocells la característica dels quals és presentar tres dits dirigits endavant i un cap enrere, destaca encara l’observació d’espècies transsaharianes com l’oreneta vulgar (Hirundo rustica), la boscarla de canyar (Acrocephalus scirpaceus), el tallarol de garriga (Sylvia cantillans) i el rossinyol (Luscinia megarhynchos).\nCategoria: Paisatge, Hidrologia, flora, fauna, vertebrats, ocells, hàbitats, Recerca i seguiment, Gestió del medi, Parc Fluvial Besòs, Parc Fluvial del Besòs, Biodiversitat, ODS,


març | 2013 | El bloc de 5è B\nD’aquí dues setmanes ja ve la pasqua i també el diumenge de rams , la mona i la palma. A l’escola la nostra tradició abans de la setmana santa és que cada curs fa la seva pròpia palma. Aquest any a … Continua llegint →\nUs volíem comunicar que vam fer una dissecció, d’aquelles que dius “és una oportunitat i única”. I si, era la veritat! No podia ser més que una oportunitat que no la faríem mai més a la vida . Consistia en … Continua llegint →\nAquest divendres 8 de març tot cinquè vam anar al Palau de la Música on varem poder gaudir de músiques de diferents països que es van representar amb sons que sorgien de la boca dels que cantaven. A tots ens … Continua llegint →\nPublicat el 3 març 2013 per Thau BCN\nAquestes quatre setmanes farem disseccions al laboratori del: cor, el ronyó, el pulmó i el fetge. Cada divendres anem al laboratori per a disseccionar varis òrgans. El material que hem fet servir més és: una cullereta, unes pinces,unes tisores… La primera dissecció … Continua llegint →


Qui som | XARXAgran - Recursos assistencials per a gent gran\nXARXAgran és un servei d’assessorament i suport per a la gent gran i les seves famílies que necessiten un recurs assistencial. Es tracta d’una eina gratuïta i personalitzada que orienta les persones de forma presencial, per telèfon o a través d’un cercador digital en una nova web creada de forma especial per aquest projecte.\nQui necessita un recurs assistencial pot informar-se presencialment, trucar per telèfon o cercar a la web el que més s’ajusti a les seves necessitats (preu, ubicació, servei...). XARXAgran posa a disposició de les persones grans i de les seves famílies una treballadora social que orienta sobre el tipus de recurs més adequat a les seves necessitats i característiques. Finalment, ofereix un llistat amb una selecció dels serveis que més s’hi adaptin.\nD’aquesta manera es poden canalitzar possibles usuaris cap als centres o serveis adherits a XARXAgran que tinguin places privades vacants. El procés es fa de manera automàtica i transparent, mitjançant un sistema de filtres. Cada cop que es deriva un usuari s’informa al responsable del servei per correu electrònic.\nQui pot utilitzar XARXAgran i quins avantatges té?\nXARXAgran és un servei totalment gratuït pels usuaris. A més, ofereix un assessorament expert i personalitzat amb un seguiment individual de cada cas: aconseguir el millor servei o recurs assistencial per a cada persona sol·licitant.\nPer què ara XARXAgran?\nXARXAgran neix amb la voluntat de convertir-se en un referent del sector de la dependència, en una nova manera de cercar recursos i serveis assistencials. Davant els reptes complexos que planteja la dependència cal oferir una resposta que generi tranquil·litat i confiança entre els usuaris i les empreses, una eina innovadora per prendre decisions intel·ligents en moments difícils.\nXARXAgran és una iniciativa de la Unión de entidades para la promoción de servicios sociales de atención a personas mayores y/o en situación de dependencia que compta amb la col·laboració i aval d’ACRA i el suport de la Generalitat de Catalunya, Departament de Treball, Afers Socials i Famílies.


Bloc de Comunistes de Catalunya: Ha nascut un nou partit: Comunistes de Catalunya\nHa nascut un nou partit: Comunistes de Catalunya\nL'1 de novembre, en la Farga de l'Hospitalet, ha nascut Comunistes de Catalunya, el partit de totes les persones que es reclamen Comunistes a Catalunya.\nDones i homes comunistes, s'han trobat en el Congrés d'Unitat Comunista, per crear Comunistes de Catalunya\nAquesta data marca una fita històrica per a la classe treballadora, i per a les i els comunistes de Catalunya, és el Congrés d'Unitat Comunista que trenca 3 dècades de ruptures i fragmentació del comunisme a Catalunya, i ens permet estar en millors condicions per avançar en la unitat de la Classe Treballadora, i en la unitat de l'Esquerra\nJoan Josep Nuet és escollit secretari general de Comunistes de Catalunya\nLa candidatura de membres al Comitè Central, encapçalada per Joan Josep Nuet va ser la única presentada en el congrés, i va obtenir el suport d'una amplíssima majoria de delegades i delegats.\nJoan Josep Nuet va ser escollit Secretari General per unanimitat en la primera reunió del Comitè Central de Comunistes de Catalunya.\nEn el seu primer discurs com a Secretari General de la nova organització, Nuet va fer una crida a la militància "a treballar per a sumar el màxim de persones revolucionàries al nou partit, des del profund respecte a tots els qui encara no han vingut".\nUn Partit Comunista per a totes les lluites i per a totes les persones revolucionàries\nAquest nou partit comunista, nacional i de classe, té des del primer moment les portes obertes a totes les persones comunistes que hi vulguin entrar. Comunistes de Catalunya vol articular la unitat dels treballadors i treballadores per a contribuir a que siguin protagonistes en l'actual procés polític per a construir una alternativa popular i de classe a la crisi. Des del mateix moment del seu naixement, Comunistes de Catalunya treballarem sense descans per sumar a tothom que se senti comunista.


INICI / ACTUALITAT / AGENDA\nDIJOUS, 30 DE OCTUBRE, 2014\tfins\tDIJOUS, 30 DE OCTUBRE, 2014\nPresentació del llibre "Álex no entiende el mundo" de Jaume Funes\nEl proper dia 30 d’octubre es farà la presentació col.loqui del llibre “Álex no entiende el mundo” del psicòleg, educador i periodista Jaume Funes a la Biblioteca Torres i Bages. Serà a les 19:30 del vespre i comptarà amb la presència de l’autor.\nL’acte és fruit de la col.laboració de l’Oficina Tècnica de Joventut de l’Ajuntament de Vilafranca, la Llibreria Odissea i l’espai d’assessorament i coaching educatiu La Sastreria. Jaume Funes ha dedicat la seva vida professional a acompanyar als adolescents i joves en les seves dificultats socials. Bona part d’aquest acompanyament s’ha centrat en l’abordatge terapèutic i educatiu dels problemes derivats de l’ús de les drogues.\nAquesta trajectòria ha comportat un coneixement profund del món adolescent que es sintetitza en el seu llibre “Educar la Adolescencia. 9 ideas clave” (2010) Persona molt implicada en els moviments de renovació pedagògica ha fet assessorament psicopedagògic als centres de secundària i ha estat impulsor de la posada en marxa de propostes locals per a l’acompanyament de les transicions adolescents després de l’ESO.\nDarrera actualització: 28/10/2014 12:41


Hotels a Amsterdam, quina és la millor zona per allotjar-se a Amsterdam? | eluleka.cat\n( resol els teus dubtes sobre Amsterdam )\nHotels a Amsterdam, quina és la millor zona...\nFòrum Amsterdam Fòrum Amsterdam\nPreguntes sobre Amsterdam Amsterdam\nPer Ursula, Müller\nRe #1: Hotels a Amsterdam, quina és la millor zona per allotjar-se a Amsterdam?\nAmsterdam és una ciutat petita, la zona turística la pots recorra en una hora o menys, de manera que no necessites triar hotels molt cèntrics.\nEt recomano el Morgan & Mees, molt proper a la bonica i romàntica zona de Jordaan. És un hotel molt confortable i net. M'he allotjat en ell dues vegades i sempre ha estat una experiència agradable.\n(*) Aquesta resposta ha estat traduïda ( veure el text original en anglès ).\nRe #2: Hotels a Amsterdam, quina és la millor zona per allotjar-se a Amsterdam?\nLa primavera passada vam fer una escapada de cap de setmana a Amsterdam i ens vam allotjar a NH Amsterdam Center. La ubicació és immillorable, al costat del Vondelpark, el Rijksmuseum i el Museu Van Gogh. És modern i el personal és excel·lent.\nRe #3: Hotels a Amsterdam, quina és la millor zona per allotjar-se a Amsterdam?\nPer fer turisme a Amsterdam i visitar els museus i canals, el teu hotel ha d'estar situat entre l'estació central d'Amsterdam i el centre del Vondelpark. Afortunadament, el 90% dels hotels d'Amsterdam estan en aquesta franja de la ciutat.\nJo evito els hotels al costat de la plaça del Dam i el Barri Roig. Et recomano optar per un hotel una mica més allunyat del centre d'Amsterdam, com l'Hotel Aalders al costat del Rijksmuseum amb unes habitacions a preus assequibles i l'Hotel Roemer, el meu favorit, prop de tot, però tranquil i amb un pati molt bonic a la part posterior, on pots relaxar-te després de caminar tot el dia.\nPer Elizabeth, Barnes\nRe #4: Hotels a Amsterdam, quina és la millor zona per allotjar-se a Amsterdam?\nQualsevol hotel de l'àrea del canal pot ser una bona opció per allotjar-te a Amsterdam si desitges moure't a peu per la ciutat.\nA nosaltres ens agrada molt la vida nocturna d'Amsterdam. El nostre hotel preferit quan anem a Amsterdam és Kimpton De Witt, situat al centre de la ciutat.\nMés preguntes sobre Amsterdam\nMillors ofertes hotels a Amsterdam\nOfertes hotels a Amsterdam Booking.com


Lucio Gat - Blogs d'AraVallès\nDimecres, 21 de febrer de 2018 22:07 h\nDijous, 29.12.2011. 17:51 h\nLa gran majoria de les dones i els homes que ens sentim socialistes en aquest país segurament coincidim que les darreres derrotes electorals del socialisme que hem patit sense precedents a Espanya, han culminat un etapa que ha esgotat un model de partit però no de valors. Ha estat un període de molts esforços, de molt treball i dedicació per part de moltes i de molts militants que ho han fet des de les seves respectives responsabilitats, però sobretot des del compromís amb les idees. Un període que conseqüentment també ha estat testimoni de grans fites socials i de drets civils. llegir més\n3072 lectures 7 comentaris\nExregidor de l'Ajuntament de Parets durant 4 mandats amb responsabilitats a Comuniació, Promoció Economica, Comerç, Habitatge i Urbanisme. Ha estat Primer Secretari de l'Agrupació del PSC de Parets, membre del Consell Nacional del PSC, i Secretari de Politica Municipal de la Federació. Treballa com a Director de Serveis Generals al Consell Comarcal del Vallès Occidental, és president de l'ONG You Bari de cooperació al Senegal i és Secretari Comarcal del PSC del Vallès Oriental.


Clam veïnal per demanar que Arenys torni a ser una vila neta\ndiumenge, 5 de desembre de 2021, 14:47\nLa regidora de Serveis, Ona Curto, admet que “no tenim el poble més net del món”\nArxivat a: Societat · Serveis · Brigada Municipal · Serveis Municipals\nEnric Sierra | divendres, 1 de octubre de 2021, 15:00\nLa paciència dels arenyencs i arenyenques s’ha esgotat davant la situació persistent de brutícia als carrers, deixadesa dels espais públics i l’eterna problemàtica de la recollida de la brossa. Molts veïns i veïnes de tots els barris d’Arenys, cansats de mostrar el seu malestar a les xarxes socials i de no detectar una resposta eficaç de l’Ajuntament, han decidit espontàniament organitzar-se per demanar solucions.\nEstat dels contenidors de la part alta de la Riera. Foto: Xavi Salbanyà\nPer això, des de fa uns mesos han iniciat un seguit de gestions que no han fructificat i que han anat des d’entrevistar-se amb la Defensora del Vilatà, Teresa Verdura, enviar instàncies a la regidora de Serveis, Ona Curto (CUP), i finalment denunciar públicament la crítica situació mitjançant el programa El dominical de Ràdio Arenys. La primera resposta que va donar l’alcaldessa, Annabel Moreno, va ser veure un biaix polític darrere d’aquestes veïnes que es queixaven des de diversos punts d’Arenys (rial Bareu, platja Cassà, Riera Centre, Pla dels Frares, part alta de la Riera o Sant Elm). Moreno fia la solució a aquesta crisi de la neteja que fa anys que dura a la nova contracta de la recollida d’escombraries.\nTrastos vells ubicats al camí de la Pietat. Foto: Xavi Salbanyà\nEn canvi, la regidora Ona Curto va respondre per escrit a les veïnes amb una carta que no va satisfer les queixes. Posteriorment, en declaracions a El dominical de Ràdio Arenys, Curto va admetre que “segurament no tenim el poble més net del món”, però que està treballant per millorar la situació. La regidora també confia que la nova contracta resolgui bona part del problema endèmic.\nLes queixes veïnals es podrien dividir en dues parts. Per un cantó el deficient servei de recollida de la brossa i l’aspecte brut i deixat que presenten els carrers de la vila. Sobre aquest segon aspecte, els veïns també subratllen la presència de plagues d’animals com rates, paneroles o insectes que proliferen als plataners de la Riera i que es posen dins de les cases.\nEls veïns troben a faltar més baldejos amb aigua calenta i sabó als carrers, especialment després del mercat setmanal. Però reclamen que aquest servei s’estengui a tot el municipi i no només a la Riera. Troben a faltar més papereres, moltes de les quals s’han retirat per ordre municipal perquè els incívics les utilitzaven per llençar la brossa.\nImatge de l'estat de la Riera. Foto: Xavi Salbanyà\nEn definitiva, consideren que en comparació amb viles veïnes, Arenys de Mar està molt brut. Naturalment, els partits de l’oposició (Junts per Arenys i PSC) donen suport als veïns. En canvi, els tres partits del govern municipal (ERC, CUP i Arenys en Comú) han tancat files en defensa de la gestió de la regidora Curto.\nEn aquest sentit, a mitjans de setembre, la regidoria de Serveis va realitzar una neteja intensa als contenidors de la part alta de la Riera que va sorprendre gratament els veïns. Però dos carrers més avall, la brutícia tornava als contenidors.\nRespecte de la presència de rates que aquest estiu ha afectat els negocis del passeig Xifré, tant l’alcaldessa com la regidora han tret gravetat afirmant que, han efectuat desratitzacions, però “rates hi ha hagut sempre” i formen part de “la nostra biodiversitat”.\nUna de les rates que campen per Arenys. Foto: Hukas Hukas


Conèixer Catalunya: DESPATX PONT GERMANS - GENÍS I PONT. SABADELL\nHavia baixat fins a Sabadell per demanar una nota simple , al Registre de la Propietat costa 3,64€, em deien a les Oficines del carrer de la República – abans d’Alfonso XIII – que el Registre que gestiona les dades de Castellar del Vallès està a la carretera de Barcelona/Terrassa al número 71, quasi al davant del Parc de Bombers.\nEs pot demanar telemàticament a :\nhttps://www.registradores.org/ i et cobren 10.29€\nI altres pàgines que poden arribar fins quasi als 30€ , i el REINO DE ESPAÑA, com té per mal costum, continua amb el seu "laissez faire, laissez passer"\nHavia deixat el cotxe al carrer Arimón, i en el camí de tornada retratava la façana del DESPATX PONT GERMANS - GENÍS I PONT, al carrer de Sant Josep, 31.\nPatrimoni Gencat en diu ; despatx cantoner, compost de planta baixa i pis.\nL'edifici va patir reformes i presenta la planta gairebé lliure molt senzilla.\nLes façanes són d'estil modernista presentant una gran riquesa ornamental, amb molta varietat de motius i materials (pedra, estuc, ceràmica, ferro forjat, etc.).\nEl despatx forma una unitat funcional amb l'edifici contigu.\nEl primer pis presenta un balcó on a cada banda hi ha disposades un parell de finestres.\nL’autor, l’any 1915, va ser l’arquitecte Eduard Maria Balcells i Buïgas (Barcelona, 22 de setembre de 1877 - 4 de novembre de 1965)\nContinuava pel carrer de l’Illa, i retratava la Nau dita del Miquel Dalmases, al número 13 del carrer de l’Illa, obra de l’any 1920 de l’arquitecte Josep Renom Costa( Sabadell, 22 de novembre de 1880 - 11 de març de 1931), segons m’explicava el Valentí Pons Toujouse, autor del blog MODERNISME, que serà enderrocada.\nEls Bens Culturals d’Interès local, son un misteri insondable, oi?.


OurMission – Defensa Riera de Caldes\nActivitats diverses a la Riera\nConscienciació sobre deixalles\nDes de la tardor de 2009 venim realitzant el Projecte Rius. Es tracta d'un projecte organitzat per l'Associació Hàbitats a Catalunya, on a través de grups de voluntaris s'avalua l'estat de salut dels diferents rius i rieres.\nEl nostre grup analitza la Riera de Caldes en el terme municipal de Caldes de Montbui. Fem dues inspeccions a l'any, una a la primavera i una a la tardor. Seleccionem un tram de riera d'entre 100 i 500 m. i analitzem diferents aspectes ecològics


04 Webquest. Guia\nAquest curs està pensat per a una sessió de dues hores del Seminari de Dinamització en Tecnologies de l'Aprenentatge i el Coneixement. La finalitat és que conegueu les possibilitats de diverses activitats basades en Internet: Webquests, Caceres del Tresor i Viatges Virtuals.\nConèixer les activitats basades en internet (webquests, caceres del tresor i viatges virtuals) i les seves característiques pedagògiques.\nSaber sel·leccionar i utilitzar webquests adequades al treball d'aula.\nSaber crear una nova webquest, cacera del tresor i/o viatges virtual a partir d'una plantilla o un generador.\nConsultar on line les diferents pràctiques.\nDescarregar tot el curs en format HTML, fent clic als disquets que es troben a la portada. Un cop descarregats tots els fitxers, instal·leu-lo executant 0708m04.exe. Després podreu visualitzar el curs en qualsevol navegador, sense necessitat d'estar connectats a Internet.\nEstructura i coneixements previs\nAquest curs està format per un únic mòdul, que conté 8 pràctiques.\nWebquest. Què són?.\nParts d'una webquest.\nOn podem trobar webquests?.\nUtilitzem una webquest.\nCreem una webquest.\nCaceres del tresor.\nPer a realitzar aquest curs es requereixen uns coneixements i destreses bàsiques: crear carpetes, copiar fitxers, retallar i enganxar, instal·lar programes, navegar per internet, enviar correu electrònic...\nPràctiques. Treball que l'alumnat ha de realitzar seguint les propostes guiades.\nEns indica la pràctica activa en la que estem treballant.\nPermet la descàrrega del material del curs.


MontBike: de juny 2012\nSi , ho sé, he tardat en fer la crònica del Duo, però, volia fer-ho bé, almenys a l’altura d’aquest Duextrem, sense dubte el que més contents ens ha deixat a tots, crec que ha estat ratllant la perfecció, millorant les fallades de l’any passa’t i intentant no cometre de noves i això és gràcies a tots, si, a tots, als més de 100 voluntaris entre protecció civil i la gent d’Amposta i del club, només tinc paraules de gratitud.\nQuan arriba estes dates i la dona me comença a veure capficat, dormint poc i pensatiu ( escrivint notetes, que ja tinc una edat i després se me passen les coses), me diu:\n-Vols dir que mereix la pena tanta feina i mals de caps? Que no estàs prou content amb el que feu tots els diumenges?\nI jo, després del que he vist, només puc dir , que: SI, MEREIX LA PENA!\nMolta feina, si, però repartida, amb grans persones, des dels que estem una mica més damunt, fins el que l’últim dia ve a veure que pot fer, que sempre acaba ajudant.\nTot comença, ja varios mesos, com sempre, amb reunions, decisions i al final com sempre amb presses, que mos encantem, però al final, surt tot, amb la millor intenció de tots, però no ho explicaré, que se farà massa llarg.\nAgrair a tots la vostra feina, des de la més petita, aquella que pareix que no sigui res, però si, perquè, encara que de vegades, des de fora, paregui que això de muntar una carrereta és fàcil, vos dic que, si falla alguna cosa, per petita que sigui, aquella és la que queda a la gent, i per això, tots som importants i necessaris. Gracies!.\nAquest any volia nombrar als “d’abordo” que diu Carrete, però ostia som tants..... però si algú es mereix un OLE és de nou, Lluis G, que amb una bronquitis de conyons, i estant a urgències el dissabte a les 3 de la matinada el diumenge estava fent d’ encarregat dels avituallaments, que no son pocs!!! Gracies Lluis!\nTambé a tots els del club, i com no, agrair a la gent dels altres clubs, als Cabring amb el Presi Jaume al capdavant de direcció de la cursa BTT, als Desakatos netejant senderes i ajudant als controls, en especial a Alejandro amb un dels avituallaments més difícils i Euti! A un lloc conflictiu. També, i un de molt molt especial, als companys de la UCSB. Manel i Josep al control de meta i Ximo, incansable i atent a tot, neteja, marcatge de recorregut!! No tenim paraules!.\nCom veieu aquest Duextrem és mèrit de tots!!!!\nAls participants també, perquè aquest any era difícil, molt, teníem 4 proves seguides al calendari i la nostra la última, i la vostra participació, sobre tot als de Trail, demostra que confieu en aquest club i en aquesta prova, que vos agrada, i que mereix l’esforç extra. Gracies també.\nAls col·laboradors, que dir, mil gràcies, sense vatros no es podria fer, perquè l’ajuda que ens doneu permet que puguem continuar endavant!\nDonar les gràcies, a l’Ajuntament d’Amposta, Consell comarcal, Esport i organismes oficials per la seva aportació logística.\nI finalment recordar que sense la Finca Cabiscol no podríem oferir-vos aquest entorn i aquesta cursa, graciés als seus propietaris i esperant continuar aquesta magnifica relació Duextrem-Cabiscol!\nSé que me deixo 100 noms per dir, els voldria nombrar, però no potser, però els que me coneixen saben que, amb les ganes que fiquem, tots esteu al meu cap, que quan vos veig intento donar-vos les gracies o almenys una abraçada!\nSOU CONYONUTS MONTBIKERS!\nen 10:51 Cap comentari:\nEtiquetes: IV Duextrem\nCol.laboradors pel IV Duextrem\nGracies a tots els que heu vingut avui a donar-mos el vostre support i col.laboració amb el Duextrem, i també, als que no heu vingut, però ja comptavem en vosaltres.Moltes Moltes gràcies!!!!Tot i això, pel proper dijous 14 de juny a les 19:30 fins les 21:30 continuarem amb l'última reunió de col.laboradors, encara ens falten alguns llocs per cobrir o reforçar, vinga animeu-vos!!!\nVos deixo el Video de promoció del IV Duextrem, gràcies Asbel!\nDuextrem 2012 from\nAxí dijous 14 de juny de les 19:30 fins les 21:30 estirem al local del Club (Baixos de la Biblioteca) al Castell, per mirar de coordinar a tots els que pugueu donar-mos un cop de mà en aquest IV Duextrem.\nSense vatros no podriem tirar-ho endavant, cada any vos demanem ajuda i no mos falleu, més de 100 persones reprenteu aquest col.lectiu, tant o més important que nosaltres mateixos.\nPer això, vos cridem a venir a ajudar-mos, intentarem acomodar-vos a la funció que mes se vos adapte, avituallaments, cruïlles, punts de control, entrega de dorsals, bosses de regal, barra, etc..\nPodreu gaudir de la festa i veure desde dins el que representa muntar un esdeveniment com aquest, també vos donarem de menjar i un regal commemoratiu.\nVinga veniu el proper:\ndijous 14 de juny, als Baixos de la Biblioteca, a partir de les 19:30h,\nel Duextrem el fem tots i per tots.\nClub Btt Montbike -Amposta\nen 21:33 Cap comentari:


Joan RosDirector Divisió Consultoria d’Organització i Processos. - Pla&Associats CAT\nDirector Divisió Consultoria d’Organització i Processos.\nLa seva particular, amplia i transversal visió el defineixen com el consultor multidisciplinari.\nLa consultoria d'intervenció defineix la seva manera de ser,\nsempre pensant en accions i resultats.\nEl 1982 mentre estava estudiant quart d’Enginyeria de Telecomunicacions va ser fitxat per IOR Consultors d’Organització, i des de llavors està immers al món de la Consultoria.\nDesprés d’uns primers anys vinculats a la consultoria tecnològica, va anar derivant cap a la consultoria de processos; diplomant-se en Enginyeria Tècnica Industrial.\nMés tard va seguir adquirint coneixements d’altres àmbits relacionats amb el management de les empreses: gestió, economia, dret, recursos humans… sempre intentant comprendre la complexitat de les organitzacions a les quals assessora.\nEn 1996 dóna un salt cap a la gestió i passa a dirigir la Divisió de Consultoria de ASSEDEM; empresa de serveis de Barcelona.\nAmb el bagatge que li dóna aquesta experiència, el 2003 passa a ser Director General de Riba Nogués, de la qual és també accionista majoritari i amb la qual ja col•laborava des de la mateixa fundació.\nSempre ha compaginat la seva activitat com a consultor i empresari, amb la pertinença al Consell de diverses companyies i també d’entitats nacionals i internacionals. A Pla&Associats, com a Director de la Divisió d’Organització i Processos, assumeix el repte de consolidar l’activitat de consultoria d’organització, i fer que aquesta es converteixi en un dels seus eixos principals.


Nou estacionament per a festes amb 5.400m2 i 250 places | TV Digital Ontinyent\n24 novembre 2020 - 21:46 h\nInici Cultura Festes i tradicions Nou estacionament per a festes amb 5.400m2 i 250 places\nUna nova zona de pàrking de 5.400 m2 i capacitat per a 250 vehicles reforça ja l’ample dispositiu previst per l’Ajuntament d’Ontinyent per a facilitar l’estacionament durant la Setmana Gran de festes. L’espai, ubicat a l’esplanada de l’antiga fàbrica de Gutierrez Fité, es troba al Camí Vell de Xàtiva, accessible per tant des de la coneguda com a “carretera de València”, a menys de 400 metres lineals de la Plaça de la Concepció, on finalitza el recorregut de l’entrada de Moros i Cristians.\nLa coordinadora de Territori i 1ª tinent d’alcalde de l’Ajuntament, Rebeca Torró, ha tingut paraules d’agraïment per a Juan Albinyana, propietari de l’esplanada “per cedir-nos un espai que va a ser molt útil per la seua gran capacitat, situació prop d’un dels accessos a la ciutat i del cor de l’entrada de Moros i Cristians, i on a més a més les millores que hem hagut de realitzar per adequar-lo han estat molt poc costoses”.\nEn aquest sentit, el regidor de Serveis Municipals, Manuel Cuesta, explicava que “com que la majoria de l’espai ja estava pavimentat, sols hem hagut de tirar sahorres, estem pintant la senyalització horitzontal, i col·locarem també uns focus perquè estiga enllumenat”. A més a més, es col·locaran senyals per indicar als visitants com accedir a esta nova zona d’estacionament, que se suma a les més de 2400 places d’estacionament habilitades per al consistori de cara a estos dies, i que inclouen també un acord amb el Centre Comercial El Teler per a la utilització del pàrking d’estes instal·lacions adjacents també al recorregut de l’entrada.\nArticle anteriorTres consellers i el president de Les Corts assistiran a l’Entrada de Moros i Cristians d’Ontinyent\nArticle següentEntrevista al ambaixador i banderer del bàndol Moro de les festes de Moros i Cristians d’Ontinyent\nTV Digital Ontinyent - Data modificada: 30/08/2016 1\nAl voltant de 200.000 espectadors, segons dades de la Policia Local, han gaudit enguany dels diferents actes de la setmana gran de festes d’Ontinyent....


Aventures i desventures dels 30: PACK NADÓ TRIANGULAR!\nPACK NADÓ TRIANGULAR!\nDesprés de dues setmanes absent del bloc torno a la càrrega. Ja em perdonareu perquè ha estat una aturada inesperada i imprevisible però a vegades la salut ens demana fer un descans i el meu cos sàviament em va advertir que havia de posar fre a tant de tot i a la vegada. Així que el bloc pobret a pagat “el pato”. No us penseu que em justifico, però crec de justícia explicar-vos una mica la meva absència.\nAra tinc un munt de cosetes per ensenyar-vos! No sabia ben bé per quina començar així que al final m’he decidit per un encàrrec molt especial que em van fer la Laia i el Pau per al donar la benvinguda al fill d’uns amics.\nQuè et facin un encàrrec sempre fa il·lusió perquè vol dir que els projectes que fem amb la meva amiga Singer us agraden i que els voleu compartir amb aquelles persones que més estimeu i si a més són per donar la benvinguda a un petit eixerit, jo més que encantada.\nAlhora de fer el regal el Pau i la Laia tenien clar que volien un pack de benvinguda com el de la Paula però que volien afegir-hi un canviador.\nAixí que els vaig passar varies fotos de teles i de seguida es van decantar per una tela blanca amb un estampat amb triangles de tons càlids molt divertida.\nAquí teniu el resultat del pack. A més no em vaig poder estar de fer-hi a conjunt un coixí núvol per que fes companyia al petit destinatari.\nNo em digueu que no és un pack més que complet. Té canviador, porta -xumets, bandana, porta-documents, samarreta personalitzada i coixí manyac.Ara ja sé que els pares l’han rebut i han quedat encantats! Gràcies per confiar en mi per fer un detallet tan important.\nPublicat per Mabel (aventuresidesventuresdels30) a 19:36\nEtiquetes de comentaris: Costura, Encarrecs, Handmade\nDescabdello 7 de juny de 2017 a les 10:25\nCrec que la robeta és tot un encert! I els núvols, tan el gran com el mini, són el complement perfecte. Cuida't molt i un petó!\nMabel (aventuresidesventuresdels30) 10 de juny de 2017 a les 10:10\nSi els núvols són la meva perdició que hi puc dir! Me n'alegro que t'agradi. Una abraçada\nENTRE PUNTS 7 de juny de 2017 a les 22:32\nAquesta roba es xulíssima!!! I el pack mega pràctic, m'agrada molt el detall de la samarreta pel gran a conjunt amb tota la resta de regals!!! Com sempre tot un plaer passar per aquí.\nMabel (aventuresidesventuresdels30) 10 de juny de 2017 a les 10:12\nSi aquesta roba és que queda bé amb tot! I el pack no hi falta detall el Pau i la Laia tenien molt clar el que volien. Una abraçada un plaer que passis!\nlaia.altimir 8 de juny de 2017 a les 6:51\nRepeteixo que la roba és xulíssima!!!! Ideal per un bebe! I el que fas, cada dia et superes.\nMabel (aventuresidesventuresdels30) 10 de juny de 2017 a les 10:13\nMoltes gràcies guapa! Doncs la veritat és que si ha quedat un conjunt ideal... esperem continuar superant-nos la singer i jo! Una abraçada\nSilvia LGD (Little Green Doll) 9 de juny de 2017 a les 20:19\nEspero que estiguis ja recuperada del tot! M'encanta aquest conjunt, la tela queda perfecta! Una abraçada!\nDoncs estic molt millor no al 100*100 però vaig tirant! Me n'alegro que t'agradi un petonet!\nLLETRES PER EN BIEL!\nRESTAURANTS AMB MOLT DE GUST: WAKOGORO


Notícia històrica - PREMSA - Senglars i porcs vietnamites s’hibriden - Federació Catalana de Caça\nSENGLARS I PORCS VIETNAMITES S’HIBRIDEN\n‘Porca Misèria’ va popularitzar uns animals que van entrar a les cases i ara han quedat abandonats\nQue els porcs senglars trobarien aliats asiàtics per consolidar-se com a plaga en alguns indrets de Catalunya és una cosa que, segurament, no imaginaven els que, inspirats en la sèrie de TV3 Porca Misèria, van comprar un porc vietnamita com a mascota. Potser no ho sabien, però la realitat és que, en llibertat, aquests dos tipus d’animals es poden entendre perfectament. Igual que farien amb un porc de granja, arriben a tenir descendència genèticament viable. No passa com amb l’ase i l’euga, que tenen en els muls els seus descendents, sexualment incapaços de reproduir-se novament; els porquets dels senglars i els vietnamites poden seguir criant i barrejant-se, en un totum revolutum sense fi.\nEl departament d’Agricultura i Medi Natural és conscient d’aquesta problemàtica, que fa encara més complexa una situació prèvia de superpoblació de senglars en algunes comarques. De fet, els agents rurals de la Generalitat ja han observat un parell de cops exemplars hibridats d’aquesta espècie, però són moltes més les vegades que els han vist conviure junts. En concret, si el 2013 els porcs vietnamites ensalvatgits habitaven en 14 comarques, aquest any ja són 20, la meitat de les 41 que té Catalunya, i no sembla que de moment el fenomen tingui aturador.\nAccidents i danys agrícoles\nEl subdirector general de Caça i Pesca de la Generalitat, Jordi Ruiz, calcula que el nombre de porcs hibridats encara és petit i “no és un problema dominant”, però situa la població de senglars entre els 80.000 i els 100.000 exemplars. El president de la Federació Catalana de Caça, Paco Piera, considera que el nombre és molt superior, tenint en compte que el 2013 els caçadors en van abatre 35.000 exemplars, un rècord històric, aconseguit malgrat que les llicències de caça no arriben a les 69.000, la meitat de les que hi havia fa una dècada. “Els caçadors estan arribant a uns nivells d’esforços molt importants”, concedeix Ruiz, i per tant l’escopeta ja no serveix únicament com a solució perquè no ha aconseguit eradicar el problema.\nQue els senglars i els vietnamites es creuin no implica complicacions sanitàries o econòmiques addicionals, com sí que passa amb altres espècies invasores. Les conseqüències negatives, en aquest cas, vénen donades estrictament per l’abundància de senglars. El responsable de Medi Rural i Medi Natural d’Unió de Pagesos, Joan Montesó, es queixa amargament dels danys que provoca aquest animal en els conreus, i assegura que des de fa sis o set anys el problema no para de créixer. “És molt difícil que el pagès pugui fer front a les despeses que ocasionen els senglars”, especialment en el camps de blat de moro, on els agrada entrar perquè s’hi troben segurs i tenen menjar. El sindicat va lamentar a mitjans d’agost en una roda de premsa celebrada a Girona que en algunes comarques de la zona la densitat de senglars arriba als 20 exemplars per cada 100 hectàrees, quan es considera que el llindar per poder declarar zones d’emergència cinegètica són vuit. A més, segons xifres de la mateixa Generalitat, els animals salvatges van provocar l’any passat 1.200 accidents de trànsit a les carreteres catalanes, i, tot i que la gran majoria no implicaven víctimes personals, des del 2007 s’ha produït un increment del 42% en aquest tipus de sinistres.\nEls porcs vietnamites no són necessàriament més prolífics, apunta Ruiz, perquè el que determina la quantitat de descendència que tenen és el menjar disponible. Així doncs, un any plujós, l’absència de depredadors i l’elevat nombre de conreus conformen un còctel fantàstic per fer de Catalunya la terra somiada pels senglars. De retruc, com que els vietnamites eren originàriament animals de companyia, el que sí que pot passar és que encara es tornin més confiats amb l’home, i això que els senglars cada cop ho són més. De fet, fa temps que se’n veuen dins de les ciutats, alimentantse dels cubells d’escombraries.\nLa temporada de caça dels senglars, en funció de la zona, va del setembre fins al març. El Govern, però, autoritza batudes excepcionals en cas que s’acrediti que causen destrosses en algun indret. El mecanisme per sol·licitar-ho s’ha simplificat i, en la pràctica, no deixen d’augmentar. Ruiz explica que el 2013 van ser un miler les batudes excepcionals i, a mitjans d’agost i només a les comarques gironines, enguany ja superaven les 300. En una cosa coincideixen Govern i caçadors, i és que les batudes s’han demostrat insuficients. “Cal conèixer millor el senglar i establir sistemes de control més professionals”, diu Ruiz. Caldrà veure com es pot aconseguir, però, mentrestant, no serà estrany veure porcs salvatges de multitud de mides i colors diferents. “El senglar no té gaire por de l’home, i el vietnamita encara menys”, afegeix Piera.\nGeorge Clooney, el primer a posar-los de moda\nL’actor George Clooney va ser un dels famosos que més va contribuir a popularitzar-los, i les quatre temporades de la sèrie Porca Misèria, que es va emetre entre el 2005 i el 2007 a TV3, van acabar de donar als porcs vietnamites un toc de distinció. Per només 20 euros és possible comprar-ne un i, com que els porquets són bufons, molta gent va pensar que serien una mascota ideal. No és possible saber xifres exactes sobre quants porcs vietnamites s’han venut a Catalunya en els últims anys, però sí que és possible observar ara les problemàtiques associades a la tinença irresponsable. Els animals creixen fins a superar els 50 quilos, cada cop necessiten més menjar i, a més, poden generar brutícia –convé recordar que són porcs–. La Misèria de la sèrie podia no reflectir la biologia real d’aquests animals. Clooney es va declarar molt trist el 2006 quan el seu porc va morir. ¿Calia, a més, que advertissin que alliberar-los al medi natural era irresponsable?


El regidor de Turisme de l’ajuntament de València, Emiliano García, ha instat la societat i les institucions valencianes a “fer front comú en favor de la paella”, en el marc de la celebració del II Dia Mundial de la Paella (World Paella Day), que se celebra hui divendres, 20 de setembre. València ha centrat els actes de promoció, però el programa s’ha fet extensiu a nombroses ciutats del món, com Londres, Zurich, Quito o Guangzhou, entre altres.\nTal com ha explicat el regidor de Turisme, “l’objectiu és internacionalitzar la cultura de la paella i augmentar el prestigi de la nostra icona gastronòmica més internacional. Són objectius compartits que han d’implicar-nos a tots i mantindre’s en el temps”. Per part seua, la regidora i vicealcaldessa Sandra Gómez ha destacat que ja la passada edició “va constituir l’acció promocional que ha tingut un major impacte i major visibilització de tota la història del turisme a la ciutat, perquè es va donar visibilitat al nom de València i la paella en les xarxes socials i mitjans de comunicació tradicionals de tot el món”. Gómez ha assegurat que “és necessari seguir, i cada vegada amb major importància”, i ha agraït a tots agents implicats i participants el seu suport “per a consolidar este dia, que és la millor finestra i campanya de la nostra gastronomia i del propi nom de la ciutat de València”.\nEn esta II edició, el motiu temàtic proposat per a compartir amb totes les persones participants són els ingredients: “Comparteix el teu ingredient favorit amb el món», insten des de l’organització, sota les premisses que part de la cultura de la paella passa per una bona selecció dels ingredients, de la matèria primera: de comptar amb producte local de primera qualitat; cada persona té el seu ingredient favorit (els diferents tipus d’arròs, el safrà, l’aigua o el garrofó…). Fins i tot se citen els altres ingredients que fan de la paella un plat tan especial, com “el ‘comboi’ d’amics, la paciència del cuiner o cuinera, la reunió en família…”.\n“Eixa és la intenció del WPD –han conclòs els seus promotors- internacionalitzar tot el que l’envolta la cultura de la paella, un plat per a compartir amb amics i família, i gaudir al voltant d’una paella”.\nPer a poder compartir en l’àmbit internacional totes estes iniciatives, s’ha creat l’etiqueta #WorldPaellaDay.\nA més, també este matí s’ha celebrat un ‘Concili de l’Arròs’, en el marc del World Paella Day, que ha tingut lloc en el Teatre Rialto, i al qual ha assistit el regidor de Turisme i Internacionalització, Emiliano García.\nColomer ha ressaltat que “és un encert continuar amb esta iniciativa que va nàixer l’any passat per a compartir i visibilitzar la paella, que va més enllà d’un plat per a convertir-se en un element identitari i d’hospitalitat”.\nTurisme Comunitat Valenciana col·labora en la celebració del World Paella Day 2019 a través de la Xarxa GastroTurística CV i la marca L’Exquisit Mediterrani, amb un ‘showcooking’ de promoció turística amb la paella, i diferents maneres d’elaborar l’arròs, com a protagonista.\nEl CdT de València també s’ha sumat a esta celebració amb els alumnes d’hostaleria i turisme que, sota la direcció del mestre arrosser Juan Carlos Galbis, han elaborat una de les paelles tradicionals.\nA més d’esta celebració central, altres ciutats espanyoles i de tot el planeta se sumen a la celebració per a promocionar la gastronomia valenciana a tot el món, comptant amb la col·laboració de Turespaña, així com amb la implicació en les celebracions d’empreses i professionals valencians ambaixadors de la seua cuina en l’exterior.


L’artista actuarà per les festes de Sant Jaume al poliesportiu municipal dins la gira commemorativa dels seus 40 anys de carrera musical\najsantanyi.net 13/07/2018 - 20:04:16\nTots els seguidors de Loquillo que hi ha a Mallorca tenen una cita ineludible a Santanyí aquest mes de juliol. Coincidint amb l’inici de les festes dedicades al patró del poble, Sant Jaume, el músic barceloní actuarà al poliesportiu municipal amb un gran concert emmarcat dins la gira per celebrar els 40 anys a l’escenari i a la carretera de Loquillo.\nSerà dimecres 18 de juliol a les 22.00 quan comenci l’espectacle, que promet fer gaudir de valent a tothom.\nLes entrades tenen un preu de 45 euros, i de 40 si es compra abans de dia 10 de juliol.\nA més, hi ha preus especials per a residents del municipi de Santanyí: 30€ per entrada.\nDesprés del concert, hi haurà un gran final de festa animada per DJ Titi. L’espectacle està organitzat per General Music i l’Ajuntament de Santanyí.


el bosc dels camaleons: El bosc dels camaleons. Planeta blau 1\nEl bosc dels camaleons. Planeta blau 1\n-I una merda!\nMai el primer tinent d'alcalde havia gosat exclamar-se amb tanta vehemència durant un ple de l'ajuntament. Haurieu d'haver vist com al pobre Ramon, l'agutzil del bosc, les ulleres li relliscaven lentament pel nas mentre mirava amb cara d'incrèdul com aquell menut polític aixecava el dit per exclamar-se.\nLa gent de la sala va començar a murmurar en veu baixa comentant com havia reaccionat l'edil davant la revocació de la seva proposta. A l'última fila de cadires, els avis Pèlach, Pic, Ros i Garlic, no podien contenir el riure que se'ls escapava per sota el nas.\nL'endemà ningú al bosc parlva d'altra cosa. Els quatre avis i el rector, reien a cor que vols asseguts al voltant d'una taula a Can Prim, el bar del bosc. La resta de jugadors de botifarra i canari amb prou feines podien aixecar les cartes o fer apostes, recordant el vespre anterior a l'ajuntament. Fins i tot Casilda, la regenta del local, estava de més bon humor que de costum i, quan va assebentar-se del que havia passat a la casa de la vila, va convidar a veure a tothom i fins i tot ella va veure.\nAquella mateixa tarda, el primer tinent d'alcalde va fer les maletes i va marxar del bosc amb tota la família carregada al cotxe, i els pocs mobles que quevien al remolc. Casilda havia recuperat la casa pairal.\nLlavors a casa el pare m'ho va explicar tot. Feia anys, quan el regidor havia arribat al poble, havia enredat la pobre tabernera davant una ampolla de ratafia. Aquesta, encegada per l'aromàtic alcohol, havia consentit a cedir-li casa seva a condició de fer realitat el seu somni: fer que el mar arribés al bosc. Amb aquest pretext el payo s'havia instal·lat a casa de l'altra amb tota la família. De seguida es va afanyar a formar part del cosistori, i recomanar fer un Aquarium al bosc. De primer els companys de legislatura no s'ho van agafar massa seriosament, però les males arts i la capacitat de convèncer que va desplegar, va fer que ben aviat la idea tingués forces adeptes. Sembla ser però, que els altres regidors s'hi van engrescar tant, que van voler posar cullarada al projecte, i el que havia de ser una senzilla piscina d'aigua salada amb quatre peixos per tancar el tracte, es va convertir en un macro projecte amb un parell d'estanys, un per dofins i l'altre per una balena gris. Tres anys per redactar el projecte en secret, quatre més per trobar finançament i un parell més per obtenir els permisos. Total nou anys ocupant de gorra una de les més boniques masies del bosc. Al final però la junta regional de medi ambient, havia tombat el projecte per trobar inapropiat que una rorqual visqués enmig del bosc. I va recomanar per escrit als membres de l'ajuntament que els dies de tramuntana es resguardessin per evitar els atacs continuats de bogeria. O sigui que al bosc no hi va arribar el mar, però com va dir molt bé la secretaria el dia del ple abans esmentat: "malgrat no tenir mar, tenim un riu de collons".\nPublicat per Joan a 0:53\nEtiquetes de comentaris: ajuntament, planeta blau, regidor


La botiga en línia de Hawaiian tropic fragrances a Dressinn\nHawaiian tropic fragrances a dressinn - la millor selecció de productes al millor preu. Mai havia set tant fàcil navegar i comprar per internet articles de botiga-moda. I el millor de tot és que et portem el material de botiga-moda que necessitis directament a la porta de casa. La majoria de productes Hawaiian tropic fragrances s’envien ràpidament, 24 hores després d’haver fet la compra a dressinn. Com a distribuïdor autoritzat de Hawaiian tropic fragrances tenim un ampli coneixement de tots els productes i últimes tecnologies. Podem assessorar-te amb els millors consells per utilitzar i cuidar el material Hawaiian tropic fragrances de la millor manera. Sempre que ho necessitis rebràs el millor servei del nostre equip d’esportistes experts. Creiem que una part important per a la satisfacció del client és garantir que la compra es fa en un entorn 100% segur i confidencial. Volem que estiguis 100% satisfet amb la teva compra a dressinn, però si per algun motiu això no passés, tens 30 dies per fer la devolució de la compra. Si tens una pregunta o necessites que t’assessorem, no dubtis a contactar amb el nostre equip d’atenció al client de dressinn. Estarem encantats en donar resposta a totes les teves preguntes i a ajudar-te en tot el que necessitis!


El consum alternatiu - VilaWeb\nDijous 10.01.2013 14:41\nAutor/s: Laura Mont i Òria Montardit\nEl consum alternatiu\nLa crisi econòmica però també la conscienciació sobre el canvi climàtic i la preocupació sobre la ètica del sistema capitalista han propiciat el naixement de noves formes de consum. És un moviment que va més enllà, perquè proposa un nou estil de vida més respectuós amb el medi ambient i amb la societat.\nIntercanviar qualsevol tipus de bé no és un fenomen nou. Durant el neolític ja existia. Ara, la permuta torna a posar-se de moda com a conseqüència de la crisi econòmica. La població ha entès que no cal comprar amb diners per aconseguir un objecte que vols o necessites sinó que es pot aconseguir a través de l’intercanvi. Lluny de ser només un estalvi econòmic la gent ja ho entén com una forma de consum responsable, respectuosa amb el medi ambient i allunyada del consumisme.\nJoan Marc Garcia, creador de grownies.com, considera que molta de la gent que està fent consum cooperatiu no té una necessitat imperiosa de fer-ho pel tema econòmic, és més aviat una opció de valors. És per això que situem la permuta en persones que tenen una renta mitja o mitja-alta perquè tenen una educació que els fa anar un pas més enllà del consum purament capitalista.\nEl consum col·laboratiu o també anomenat responsable arriba amb força i ja s’ha instal·lat a milers de llars. És el sentit d’ús i no el de possessió el que caracteritza aquest consum i permet a les persones utilitzar els béns quan els necessiten i no haver-los de tenir mentre no s’emprin.\nEl consum responsable és un moviment ampli. No només es produeix al voltant d’un únic producte sinó que abasta una globalitat. Tenim molts exemples: compartició de cotxe, mercats d’intercanvi, els bancs del temps, les persones que ofereixen serveis creuats, etc.\nInternet i les xarxes socials han facilitat l’expansió d’aquest fenomen, fent més fàcil tant la recerca de productes com la localització dels millors candidats per realitzar l’intercanvi. Existeixen pàgines web on et pots fer usuari i posar un anunci on mostri què vols intercanviar i què t’agradaria tenir. Entre aquests membres la permuta és possible sense cap mena de despesa extra, a excepció de la de transport. Tot i que hi ha alguns webs on també s’ha de desemborsar una mensualitat.\nEl respecte al medi ambient també és un factor que juga a favor de la permuta. La reutilització de productes fa que no s’hagi de produir en excés. Així es pot evitar una sobreexplotació de recursos naturals.\nQuè podem consumir de forma cooperativa? A Internet podem trobar diverses pàgines web on intercanviar objectes i serveis. Aquests són alguns exemples.\nLa conservació del medi ambient i la igualtat social. Aquests són els dos objectius que persegueix el consum responsable, un nou estil de vida que pretén ajustar els hàbits de consum a les necessitats reals. La conscienciació és el seu pal de paller. La clau és que la gent entengui que comprar un producte és més que satisfer una necessitat o un capritx: és participar dels processos econòmics que han portat a la seva producció. Això ens fa per tant corresponsables de les repercussions negatives que es produeixin i per això, hem d’escollir els productes que menys impacte negatiu generin.\nEl consum responsable descansa sobre tres potes:\n* El consum ètic: es tracta de reduir el consum fins al mínim necessari per lluitar contra el consumisme i el creixement desenfrenat.\n* El consum ecològic: sempre escollirem els productes que minimitzen l’impacte ecològic en la seva producció com els d’agricultura ecològica i de proximitat. També ens assegurarem de reutilitzar i reciclar el que consumim en la mesura possible. Altres consideracions que cal fer abans de consumir són evitar els productes d’un sol ús, rebutjar les bosses de plàstic dels supermercats i descartar els objectes que duen més envàs del que precisen.\n* El consum social: exigirem que en el procés de producció es respectin els drets humans i que els treballadors rebin una compensació econòmica equitativa pel seu treball. El comerç just és la seva cara més coneguda.\nConsumir responsablement es basa doncs en prendre consciència de l’acte de consumir per comprendre les conseqüències que té per llunyanes que ens resultin. Es tracta d’intentar minimitzar l’impacte negatiu que tenim en el món, i sinó el podem evitar, com a mínim en siguem conscients i assumim la nostra responsabilitat.\nAquest vídeo de l’empresa Amartya explica què és i què implica el consum responsable. Amartya és una empresa social que busca promoure models de negocis social i ambientalment sostenibles.


El Far: Contacte\nSi vols contactar amb nosaltres, ens pots escriure a somelfar@hotmail.com\nTambé ens pots contactar per telèfon al nombre: 692 599 681\nPot ser per demanar informació o pot ser senzillament per compartir expèriencies i coses que ens poden amoïnar. Intentarem respondre el més aviat possible i saber escoltar tot allò que ens voleu fer arribar.\nQUAN EL COS NO TIRA...\nSé molt bé que hi ha jornades en que el cos cansat no tira. Dies en que voldríem anar a dormir i despertar d’aquí a uns anys quan hagués passat ja tot, fos el que fos... I és normal, un dia toquem fons i descobrim la nostre fragilitat: “no puc més... per la dolença en si; per la duresa dels tractaments i els efectes secundaris, o per tot plegat…”.\nSón aquest dies en que tens l’estomac regirat per la quimio, i el cos malparat i dolorit com si t’hagués passat un tren per sobre, o tens la pell socarrimada com un escamarlant per l’acció de la radioteràpia; i potser comences a qüestionar seriosament si te’n sortiràs...\nFins i tot molesten aquells copets a l’esquena , que algú amb la millor de les intencions, et fa per tal d'animar-te.\nSi amic/ga meu/va, t’entenc perfectament però ... ALERTA! La fragilitat d’aquets moments és d’una perillositat extrema perquè som com la flama d’una espelma a la que una suau bufadeta pot apagar, així doncs URGEIX SORTIR D’AQUESTA DELICADA SITUACIÓ!!!\nCal buscar la materia prima adecuada per tal de provocar una deflagracio i aconseguir un gran foc que alimenti la nostre vitalitat. És una qüestió de supervivència! Cadascun a de trobar el seu propi "combustible". LES RELACIONS AFECTIVES SON UNA GRAN FONT DE CALOR : LA FAMILIA, ELS AMICS i una idea molt plausible és acostar-se al FAR o fer una “trucadeta” al seu telèfon d’atenció i suport al pacient oncològic, que com sabeu es el 670 089 822 de dilluns a divendres de 10h a13h i de 16h a 19h.\nHi ha una frase que a mi m’encanta i poso en pràctica sovint, diu així : “No te des por vencido ni aun vencido, no te sientas esclavo ni aun siendo esclavo”\nI PER DAMUNT DE TOT MAI DEIXIS DE LLUITAR !!\n11 de maig de 2009 a les 20:16\nM'han parlat d'una planta que té efectes positius sobre els tumors. Es diu Kalanchoe. No es comercialitza habitualment. A Sabadell hi ha un punt de distribució, m'he assabentat.\nAlgú n'havia sentit a parlar?\nBé, només ho volia compartir amb vosaltres.\nUs passo un enllaç on podeu llegir més coses:\no bé a partir de la pàg. principal: http://www.dolcarevolucio.cat/\n12 de juliol de 2010 a les 12:22


De birres i altres coses...: Viven Imperial IPA\nA vegades la selecció és fa difícil, ens quedem una bona estona davant les neveres sense saber cap on tirar, aclaparats i amb diverses opcions al cap, sempre hi ha alguna cervesa que es va quedant a l'espera d’una altra oportunitat. Ja fa temps que volíem incloure a “lacervesadelasetmana” alguna de les cerveses de la casa Viven. Un cop tenim clar que volem parlar d’una cervesa de la casa Brouwerj Van Viven, el dilema rau amb quina de les diverses opcions ens quedem. Triem la Viven Imperial IPA, de totes maneres, creiem necessari comentar que la casa viven té una excel·lent gama de cerveses, i qualsevol d’elles mereix estar a la carta del The Drunk Monk. De fet, això que acabem de dir és tant obvi com el color del bon futbol (blaugrana). De no ser així no estarien a la carta.\nAixí doncs, ens trobem davant d’una Imperial IPA o Doble IPA. Ja hem esmentat varies vegades el perquè d’aquest tipus de cervesa. Les Indian Pale Ale (IPA) es varen concebre per tal de poder traslladar bona cervesa fins a les colònies angleses que estaven al sud de l’Asia. I sí parlem d’Imperial IPA és per donar un pas més a aquest concepte de cervesa. Sí en una IPA es busca la conservació de la cervesa i ens trobem amb una cervesa amb un gust més amarg i un aroma on el llúpol domina, en una Imperial IPA o Doble IPA, s’ha augmentat la quantitat de llúpol, i per tant ens trobem amb una cervesa en que l’IBU és elevat!... molt elevat!\nEns servim doncs una cervesa que es mostrarà amb escuma generosa, que puja revifant i forta amb un color blanc... blanc trencat. El color és ambre, un ataronjat molt enfosquit, ens recorda a mel fosca, amb un to rogenc i molt tèrbola, translúcida. L’aroma no ens enganya, ràpidament ens mostra la força del llúpol. Un aroma afruitat, amb tocs cítrics... ens recorda en certa mesura a camps de taronges o de llimones. És un aroma fresc, atractiu... redescobrim el llúpol un cop més, entre glop i glop ens preguntem si no fora bo crear una colònia amb base de llúpol.\nLa tastem i segueix mostrant-se franca i directa, el gust predominant és l’amargor que li aporta la carrega de llúpol. És, per tant, forta de gust, amb cos, amb caràcter i un final un punt picant. Ens deixa durant força estona un marcat gust amarg. En definitiva, és una IPA com Déu manà, això venint de dos ateus fa mal, així que només direm que és una IPA com cal i prou. És una cervesa densa i consistent de gust. El gust està ben trobat, en certa mesura espectacular! Per acabar, i sense que serveixi de precedent, ens posem d’acord en un aspecte concret, creiem que val la pena prendre-la fresca, ja que la temperatura la pot arribar a fer feixuga.\nMentre seguim xerrant sona ”Starway to Heaven”, fet que ens porta a dos reflexions. Per una banda reflexionem sobre la nostre reacció al sentir els primers tocs de guitarra, “Oh... que bona aquesta!”, “Si... un pèl sobada però” Ens sorprèn la nostra actitud nostàlgica, fet que posa en evidencia i descobreix el nostre bagatge, per dir-ho d’alguna manera, sobre certes cançons. Acabem especulant sobre la possibilitat de maridar els dos grans temes d’aquest bloc... la cervesa i la música. Madurarem aquest últim pensament, no fos cas, com sol passar sovint quan tens idees després d’haver ingerit quelcom estimulant, que el que podria ser una idea genial es convertís en un malson. Tot i així, mentre hi anem reflexionant, i encara que hagi sigut per casualitat, avui us proposem el maridatge de la Viven Imperial IPA amb “Starway to Heaven”.\nSalut, cervesa i música!\nPublicat per Moisès Campdepadrós a les 17:24


Aquesta propietat forma part de DIPUTACIO LOFTS Lofts, Eixample Esquerre, Barcelona. Veure més detalls sobre aquesta promoció i cadascuna de les seves propietats\nImpressionant pis de 3 dormitoris amb espais diàfans en venda al centre de Barcelona.\nAquest espaiós pis de 131 m² consta de tres dormitoris i dos banys, un amb banyera i l'altre amb dutxa. El saló-menjador diàfan amb cuina és l'espai perfecte per relaxar-se o gaudir amb els amics o en família. Els sòls laminats amb efecte fusta, el gres porcelànic de banys i cuines, i la porta d'entrada de fusta massissa són només alguns dels acabats que s'han seleccionats per a crear un habitatge modern i de qualitat. A més, els dormitoris tenen armaris de paret per oferir un major espai d'emmagatzematge.\nPoseu-vos en contacte amb nosaltres per obtenir més informació sobre aquesta impressionant habitatge al centre de Barcelona.


Els competidors de notícies van deixar de banda la rivalitat per resistir durant el funeral de l'àncora - Totes Les Notícies\nEls competidors de les notícies posen de manifest la seva competència durant el funeral de l'Ancora\nInici Totes les notícies Els competidors d'inspiració de les notícies posen de manifest la seva competència durant el funeral de l'Ancora\nPer Linda Hernandez - 1 de juliol de 2015\nEn el negoci de notícies competitives, és rar que les emissores de televisió s’ajudin mútuament, però fins i tot els rivals afiliats a la xarxa poden treballar junts per emetre actes de bondat.\nAixò és exactament el que va fer la gent de la premsa de KOCO-TV després del sobtat pas d'un estimat emissor a Oklahoma City.\nEls empleats de KFOR-TV, on Bob Barry, Jr. era una llegenda emesa, van voler pagar els seus respectes en el funeral de la setmana passada, però van necessitar quedar-se enrere per dirigir l'emissora de televisió.\nEl mitjà de comunicació rival de la ciutat va oferir al personal la sala de notícies per tal que poguessin assistir-hi més companys de Barry.\nEl professor ven la col·lecció de joguines premiada per comprar cadira de rodes per a un noi que desconeixia\n'He sentit a parlar de tots els directors de notícies d'Oklahoma City que tots, independents els uns dels altres, van contactar-se al sentir la notícia de la mort de Bob', va dir al director de notícies KFOR, Carlton Houston, a The Oklahoma Daily. 'Bobby era un noi molt especial i un estimat amic.'\nBob Barry, Jr., que va morir en un accident de vespa aquest mes, va ser director esportiu de segona generació a KFOR-TV. Va substituir el seu pare al taulell d'ancoratge, on Bob Barry, Sr., havia estat un equip de notícies locals durant més de 40 anys.\n(LLEGIR més informació a The Oklahoma Daily) - Foto: KFOR fb,Suggeriment de la història d'Amanda Harvey\nComparteix les notícies positives a continuació ...


L’artista Sílvia Isach ha estat escollida per realitzar un mapping sobre la Catedral de Berlín | RTVVilafranca\nL’artista Sílvia Isach ha estat escollida per realitzar un mapping sobre la Catedral de Berlín\nParticiparà en el Festival de la Llum 2017.\nDel 6 al 15 d’octubre té lloc el 13è Berlin Festival of Lights 2017 en el qual\nles nits de la capital alemanya es transformaran de nou en un espectacle brillant de llum i art. Façanes d’edificis històrics i reconeguts llocs d’interès seran l’escenari per projeccions espectaculars, video mappings 3D i fascinants instal·lacions de llum que fan d’aquest event un dels Festivals de la Llum més coneguts a nivell mundial.\nUn jurat internacional ha seleccionat el mapping d’Isach, per ser un dels finalistes que es mostraran a la Catedral de Berlín durant aquests 10 dies. Sota el lema “Creating Tomorrow”, l’artista ha creat l’obra titulada\n“Harmonie” i es tracta d’un dels projectes de vídeo mapping més personals de l’artista en el que fa una reflexió simbòlica del present i el futur desitjat.\nEn ell, la irrupció de les màquines i el poder opressor desapareixen en pro d’un futur més humà i pacífic en el que predomina el llenguatge i el coneixement, els avenços científics per pal·liar les principals malalties d’avui dia amb la inclusió de la natura en tots els àmbits en convivència amb la tecnologia per forjar un futur sostenible amb energies renovables. Tanmateix, el mapping mostra un futur ple de música i art per gaudir.\nEl compositor Roger Subirana hi ha col·laborat fent-ne la banda sonora.\nEl vídeo mapping està inclòs als premis que atorgarà el Festival on tothom pot participar-hi votant online l’obra que més li agradi a partir d’aquest divendres al web www.fol-awards.de\nRoger Subirana, Sílvia Isach\nEl músic vilafranquí Roger Subirana farà un concert en línia aquest diumenge


La JNC demana la dimissió “immediata” de Ballesteros i Floria | Diari La República Checa\nLa JNC demana la dimissió “immediata” de Ballesteros i Floria\nConductor de 24 anys detingut per fugir de la policia\nLa Fiscalia es querella contra Torrent i 3 parlamentaris més per desobediència\nRicomà desmenteix als veïns de boscos respecte a la Ciutat Residencial\nLa JNC demana la dimissió de Ballesteros i Floria\nSegueix la tempesta sobre el cas Inipro. La JNC de Tarragona ha exigit la dimissió immediata de l’exalcalde Josep Fèlix Ballesteros i l’exregidora Begoña Floria com a regidors de l’Ajuntament de Tarragona, després que l’Audiència hagi confirmat que ambdós dirigents socialistes aniran a judici en el marc del cas Inipro.\nDes de la JNC consideren insuficients les suspensions de militància de Ballesteros i Floria “amb la finalitat de treure importància a la greu situació, tenint en compte que els dos imputats mencionats, tot i els greus càrrecs imputats, continuen representant a la ciutadania tarragonina i al nostre Ajuntament, afectant negativament a la imatge de la nostra ciutat”.\nAl mateix temps, critiquen “el silenci i passivitat de la Joventut Socialista de Catalunya”. Una organització que “predica la lluita per la transparència i contra la corrupció hauria de passar de les paraules als fets”, on asseguren que “s’ha de tenir en compte l’exlideratge de la JSC a Tarragona d’Alejandro Caballero, un dels principals imputats de la trama”.\n“Exigim la immediata dimissió del Sr. Ballesteros i de la Sra. Floria com a regidors del nostre Ajuntament, així com de totes aquelles persones involucrades en el cas i que ostenten un càrrec públic. La JNC Tarragona rebutja completament qualsevol acte de corrupció, vingui d’on vingui, i recolza mesures contundents per fer-hi front”, sentencien.\npreviousL’hostaleria i el turisme del Priorat es reactiven\nnextLAIA ESTRADA: I les màscares comencen a caure


La comercialització online d’EnoturismePenedès comença a donar fruits | lafura.cat\nDimecres 19 de Setembre del 2018\n20/02/2015 - 11:15\nUn centenar d'empreses i socis van assistir divendres a la trobada anual del Club EnoturismePenedès\nLa plataforma de comercialització d’Enoturisme Penedès comença a donar els seus fruits. En el seu primer any de vida, han apostat per aquesta eina 80 establiments del territori, que han penjat fins a 173 propostes enoturístiques, una xifra que fa evident el potencial que té el Penedès com a destinació turística. Al llarg del 2014 s’han tancat 225 reserves que han donat servei a 817 visitants (un 40% procedent de fora de Catalunya) i han suposat una facturació de més de 25.000 euros. “Potser no és una xifra molt elevada però sí força significativa en el sentit que els moviments han estat constants i a l’alça”, destaca Santi Soler, president del Consorci de Promoció Turística de l’Alt Penedès.\nDe fet, aquest mes de gener de 2015 ja s’han efectuat 41 reserves (el doble que el mateix període de l’any anterior), que han implicat a 212 visitants i una facturació de 7.550 euros. Una xifra que multiplica per sis la de gener de 2014 i que suposa un 30% del global de facturació de tot l’any passat.\nLes dades es van donar a conèixer divendres de la setmana passada durant la trobada anual de socis que EnoturismePenedès va organitzar per fer balanç del 2014 i presentar el pla d’accions 2015. Durant l’acte, celebrat a l’auditori del Vinseum amb la presència d’un centenar d’empreses i entitats, Soler va animar el sector privat a treballar de forma complementària i a deixar de veure’s com a competidors. “Només d’aquesta manera”, va afirmar, “aconseguirem oferir paquets turístics atractius i, en conseqüència, incrementar l’estada dels turistes al territori”. Una fita, aquesta darrera, que s’ha fixat per aquest 2015. I és que, malgrat que el nombre de visitants va en augment, la xifra de pernoctacions encara no és la desitjada.\nAmb aquest mateix objectiu de generar moviment entre els allotjaments, els cellers i altres establiments turístics del territori, Soler va avançar que per aquest 2015 s’han planificat dos grans projectes: el Gran Tour Penedès, tres rutes per fer a peu, en BTT o en burricleta, i la Xarxa Turística Interactiva, un producte, dirigit especialment a famílies, amb 15 punts d’interès turístic, inclòs els miradors Miravinya, que incorporaran codis QR amb la història de cada indret.\nL’acte va finalitzar amb el lliurament de les plaques a les noves empreses adherides al Club EnoturismePenedès, un total de 21, entre les quals, com a novetat, hi ha tres productors inclosos en la categoria de Productes de la Terra i cinc viticultors. En total, la família EnoturismePenedès suma ara 195 empreses, una xifra que, segons Soler, demostra les possibilitats que té el Penedès per esdevenir una destinació turística de referència mundial.\nFont-rubí es convertirà els dies 30 i 31 de maig en un gran aparador de l'enoturisme actiu\nEl Penedès es promociona com a turisme enològic d'escapada\nDormir entre vinyes, una proposta enoturística única a tot l'Estat\nEl Vilanova es proclama campió de la 2a Copa EsportsPenedes.cat


Els ERTO a les comarques de Girona arriben als 9.731 expedients amb 61.135 treballadors afectats - Diari de Girona\nEls ERTO a les comarques de Girona arriben als 9.731 expedients amb 61.135 treballadors afectats\nA Catalunya s'en regisren 85.115 i ja hi ha 625.356 treballadors afectats\nacn 07.04.2020 | 15:39\nLes comarques gironines sumen 9.731 Expedients de Regulació d'Ocupació Temporals (ERTO) per a 61.135 persones, amb increments de 140 empreses i 768 treballadors en les últimes hores.\nEn el tota de Catalunya, s'han registrat més de 85.000 ERTO des de l'inici de la pandèmia de COVID-19 i ja hi ha més de 625.000 treballadors que hauran de cobrar l'atur temporalment. El balanç fins aquest dimarts indica que 85.115 empreses han presentat un ERTO a Catalunya, i que hi ha 625.356 afectats. Segons les últimes dades del Departament de Treball, que ha comunicat el conseller Chakir El Homrani en una roda de premsa, el 96,1% dels expedients al·leguen una causa de força major. Només el 10% dels treballadors s'han inclòs en un ERTO que no s'ha presentat per aquest supòsit.


Cercador de notes Contacte privat RSS 2.0 Un �cuento chino� de Rajoy\nEls del PP s�n genials. Rajoy troba aberrant �ho ha dit avui� que a Catalunya es pugui exigir a un comerciant el deure d'atendre els clients en catal�, i ho argumenta dient que a Madrid mai no se'ls acudiria de fer una llei que oblig�s un venedor xin�s a parlar en espanyol als clients. Si vol parlar en xin�s, diu el gran liberal, que hi parli. �s un exemple contundent de la brillantor intel�lectual d'alguns �bastants� dels nostres ve�ns. �s com si alg� trob�s aberrant que un afectat d'una malaltia prengu�s un medicament perqu� una persona sana mai no se li acudiria de fer-ho. O m�s exactament, haur�em de dir que �s com si qualc� es mof�s d'un qui pren un medicament en el suposit que la malaltia fos conseq��ncia d'un enverinament perpetrat pel mofador. �s com si digu�s que a Madrid mai no farien una llei que establ�s que la pluja ha de caure de dalt cap a baix. Simplement no cal que la facin, aquesta llei, perqu� la pluja ja hi cau cap avall, com els xinesos ja hi parlen en espanyol quan munten la paradeta de la roba a Madrid. Sup�s que v�s sabeu, senyor Rajoy, per qu� els xinesos residents a Madrid procuren parlar espanyol amb els clients i no en xin�s: us faig prou intel�ligent per a entendre-ho.\nPer� aix� i tot us dir�, senyor Rajoy, per qu� no cal que a Madrid facin aquesta mena d'�imposicions ling��stiques�. Primer perqu� els xinesos que viuen a Madrid �o al territori que t� per pr�pia la llengua espanyola� no s�n encara el cinquanta per cent de la poblaci�. I perqu� el Govern i el Parlament de la Xina no s�n els qui decideixen com s'han de fer les coses en els territoris esmentats. I perqu� �ja que no ho decideixen� no han implantat cap llei que digui que a Espanya tothom t� el deure de con�ixer el xin�s i el dret d'usar-lo. Podeu estar ben segur, senyor liberal, que si tot aix� que no succeeix succe�s, el Govern espanyol estaria tan ocupat implantant mesures d'�imposici� de l'espanyol que no tindria temps per a fer cap altra cosa.\nRespostes: 6 comentaris\n"Liberal" no. Aquests senyors del PP no tenen res de liberals (la pol�tica econ�mica de l'�poca Aznar ho testimonia) i han fet molt de mal autoproclamant-se'n (tot plegat probablement per no dir que s�n de dretes). El liberalisme de tradici� europea no t� res a veure amb aquesta dreta centralitzadora, caciquil, jacobina, r�ncia i cavern�ria.\nHo ha dit Un ind�gena (24/01/2006) Aix� de liberal va en sentit ir�nic, evidentment.\nHo ha dit G. Bibiloni (24/01/2006) Als liberals sempre ens fan comparacions odioses...\nHo ha dit Xavier Batalla (24/01/2006) tampoc els fan garlar en merdileny als merdilenys quan van a la Xina -- si hi van -- si mai s'han mogut de llur barraca pudent on tot put a merdileny. ...i a Catal�nia re que pudi a merdileny no put sin� a aix�. Ecs, v�s! Quines ganes que tinc d'�sser viu d'ac� uns anys, on l'angl�s haur� de portar el ciri al xin�s, i el catal� ser� el que ja s�n ara tant gavatx com castelladre -- lleng�es casolanes de emocionant conreu. I prou. Re de tant cabdal per a l'hist�ria nova. ...baldament s'escaigui d'hora.\nHo ha dit roure vil�bit (26/01/2006) Si el millor de tot �s que la llei no obliga a res. El xin�s o el castell� pot expressar en aquestes lleng�es si li rota. Abans de criticar una llei que se la llegeixi.\nHo ha dit Jups (13/02/2006) Molt encertat i divertit, Sr.Bibiloni el cuento del Sr Maricomplejines com l'anomena el Santo Jim�nez.\nHo ha dit Pere Cort�s (13/02/2006)


El Ple de l’Ajuntament de Gandia reconeix Javier Abil Orpegui com a víctima de l’homofòbia | Socialistes / Socialistas de Gandia. PSPV-PSOE\nHomeNotíciesEl Ple de l’Ajuntament de Gandia reconeix Javier Abil Orpegui com a víctima de l’homofòbia\nDia històric pel que fa a la visibilització de l’homofòbia a Gandia, en este cas de la mà del reconeixement públic d’un dels crims més cruels per LGTB-fòbia de la nostra historia democràtica: l’assassinat de Javier Abil Orpegui. El veí del Grau va eixir de sa casa la nit del 4 al 5 de maig de 2014 i no va tornar; es va trobar al seu camí amb la persona que finalment el va assassinar de forma brutal en descobrir que era gai. El seu cos esquarterat va ser descobert a finals de juny de 2014 i va provocar la detenció de l’assassí i els tres còmplices.\nÉs per esta raó, que familiars, persones individuals i associacions com el Col·lectiu de Lesbianes, Gais, Transsexuals i Bisexuals de la Safor (CLGS) reclamen des d’aleshores que es reconega públicament l’assassinat de Javier com a víctima de l’homofòbia.\nUna petició que ha vist resposta en forma de declaració institucional, signada per tots els grups polítics municipals i aprovada per unanimitat al Ple de l’Ajuntament de Gandia d’este matí. L’alcaldessa de Gandia, Diana Morant, ha llegit la declaració en un acte on també hi eren presents familiars de Javier Abil, com la seua mare, i representants de CLGS.


A FONS VALLES: El Museu d'Art de Cerdanyola mostra les tres propostes de mascota per a Barcelona '92 presentades en el seu dia per l'il·lustrador local Àngel Beaumont\nEl Museu d'Art de Cerdanyola mostra les tres propostes de mascota per a Barcelona '92 presentades en el seu dia per l'il·lustrador local Àngel Beaumont\nEl Museu d'Art de Cerdanyola mostrarà a partir del 21 de juliol, en una vitrina instal·lada a l'entrada de la sala d'exposicions temporals diversos dibuixos de les tres propostes de mascota que l'il·lustrador local Àngel Beaumont (Calahorra 1922 - Cerdanyola 1994) va presentar al concurs restringit que va convocar l'organització dels JJOO de Barcelona '92.\nEl jurat encarregat de decidir el disseny guanyador va decantar-se pel Cobi, de Xavier Mariscal. A més d'Àngel Beaumont i Mariscal, també van ser convidats a participar Fernando Amat, Francesc Capdevila, Francesc Petit i Peret.\nAvui, 25 anys després de la celebració de les Olimpíades '92 i en plena celebració d'aquest aniversari, el MAC mostrarà diversos dibuixos de les tres propostes de Beaumont. Les anelles olímpiques, Gaudí i Miró van ser les temàtiques escollides per Beaumont.\nLa mostra es podrà veure al Museu d'Art de Cerdanyola (carrer de Sant Martí, 88) del 21 de juliol al 31 d'agost en l'horari del museu; de dimarts a dissabte de 17 a 20 hores i diumenges i festius d'11 a 14 hores (durant l'agost el museu obrirà només els caps de setmana en l'horari habitual).


El viatger. Obra poètica\nAutor : Bernat Vidal i Tomàs\nEditorial : Publicacions del Consell de Mallorca\nCol·lecció : Mixtàlia\n"El recull El viatger s'afaga d'un dels poemes més emblemàtics de l'autor, que Salvador Espriu sabia de memòria. Altrament, durant tota la seva vida, Bernat Vidal i Tomàs no va parar de fer viatges espirituals per les nombroses disciplines de l'art i del coneixement."\nNom : Bernat Vidal i Tomàs\n(1918-1971), farmacèutic a Santanyí, la seva vila natal, ha estat un dels esperits més subtilment intel·ligents de la nostra cultura contemporània. Home d'extensos coneixements literaris, va exercir una influència profunda entre els escriptors mallorquins de postguerra, estimulant i orientant llur vocació. Es va dedicar a treballs d'investigació de la història local i va cultivar la poesia i la narració, si bé, hipercrític amb ell mateix, va produir i va publicar molt escassament. Els seus dos únics llibres publicats pertanyen al gènere narratiu: el volum de contes La vida en rosa (1957) i aquestes Memòries d'una estàtua (1953), deliciosa "nouvelle" on, seguint el fil d'una senzilla història sentimental, l'autor presenta, amb delicada i fina ironia, una estampa de l'existència quotidiana d'una vila mallorquina durant la llarga postguerra. Pòstumament se'n va editar l'obra poètica, aplegada en el volum El viatger (2002).\nAquest 2018 es commemora el centenari del naixement de l'autor


BONUS 2020 – Sib\nTESTS I QÜESTIONARIS COMPETÈNCIES PROFESSIONALS\nEL NEGOCI DE MADÒ COLOMA I ALTRES FILIGRANES\nUn any més, a finals del mes de febrer, s’abonarà juntament amb la nòmina el famós «Bonus»; com sempre, la majoria de la plantilla que treballa a les oficines ens han manifestat que estan decebuts perque no cobreix les seves expectatives.\nDes de fa uns anys els paràmetres que marquen la consecució del Bonus es canvien a darrera hora i ja sabem les conseqüències que provoca: desmotivació i engany cap a una plantilla que ho dóna tot, i més des de l’inici de la crisi sanitària provocada per la COVID-19 on han posat en risc la seva salut i la de les seves famílies. I ja no parlam, quan ens assabentam que hi ha alguns que, a les campanyes comercials, cobren fins a nou vegades més; es veu que enviar correus electrònics i toca el que no sona és més valorat a la nostra Entitat que el treball i l’esforç realitzat des de la xarxa comercial.\nSi teniu algún dubte o no estau d’acord amb el bonus assignat posau-vos en contacte amb el vostre gestor sindical.\nI a tot això hem d’afegir que enguany tindrem pèrdues salarials (llevat que ascendeixis per alguna via o siguis un directiu provinent de Bankia) gràcies a la lamentable negociació realitzada, pels sindicats de sempre, en el Conveni Col·lectiu. Degut a això, perquè suposam que els hi cau la cara de vergonya, alguns reclamen compensacions dineràries i pagues totalment arbitràries. EL QUE HEU DE FER ÉS NEGOCIAR COM CAL EL NOSTRE SALARI REGLAMENTAT I NO SOL·LICITAR ALMOINES.